U skladu s mjerom broj 2.1.4. iz Akcionog plana za sprovođenje *Strategije za socijalnu inkluziju Roma i Egipćana u Crnoj Gori 2016-2020.* za 2020/2021. školsku godinu, u cilju povećanja upisa romske i egipćanske djece u srednje škole, Ministarstvo prosvjete raspisuje

**KONKURS**

**ZA DODJELU STIPENDIJA ZA ŠKOLSKU 2020/2021. GODINU**

**UČENICIMA/UČENICAMA ROMSKE I EGIPĆANSKE**

**ZAJEDNICE KOJI REDOVNO POHAĐAJU TROGODIŠNJU ILI ČETVOROGODIŠNJU SREDNJU ŠKOLU**

Ministarstvo prosvjete će u skladu s uslovima Konkursa dodijeliti stipendije učenicima/učenicama romske i egipćanske zajednice koji redovno pohađaju trogodišnju ili četvorogodišnju srednju školu u Crnoj Gori.

**POTREBNA DOKUMENTA**

Za učenike/učenice koji žele da se prijave na Konkurs za stipendiranje potrebno je da sekretar/sekretarka u školi koju pohađaju dostavi sljedeća dokumenta na adresu navedenu na kraju teksta Konkursa:

* **prijavu (formular za prijavljivanje nalazi se na internet stranici) Ministarstva([www.mps.gov.me/ministarstvo/konkursi](http://www.mps.gov.me/ministarstvo/konkursi))**
* **ovjerenu kopiju svjedočanstva o završenom prethodnom razredu (za učenike/učenice koji prvi put upisuju srednju školu ovjerenu kopiju svjedočanstva o završenom IX razredu osnovne škole)**
* **potvrdu da je redovan učenik/učenica (izdaje škola)**
* **potpisanu izjavu učenika/učenice ili roditelja/staratelja da je isti pripadnik romske ili egipćanske zajednice (u slobodnoj formi)**

Pravo na stipendiju mogu ostvariti učenici/učenice pripadnici romske i egipćanske zajednice koji pohađaju srednju školu.

**USLOVI KONKURSA**

Pravo da konkurišu za stipendiju imaju učenici/učenice koji ispunjavaju sljedeće uslove:

* da nijesu korisnici/korisnice stipendija i kredita drugih institucija/ustanova ili stipendija koje dodjeljuju organizacije koje su direktni ili indirektni korisnici Budžeta Crne Gore;
* da su u tekućoj školskoj godini upisani kao redovni učenici/učenice I (prvog), II (dugog), III (trećeg) ili IV (četvrtog) razreda srednje škole (gimnazija, stručne ili mješovite škole) u trogodišnjem ili četvorogodišnjem trajanju bez obzira na opštu srednju ocjenu;
* da iz vladanja imaju najmanje ocjenu *dobar* (3);
* da u slučaju nedovoljnih ocjena pohađaju redovne dopunske časove u školi.

**ROK ZA PODNOŠENJE DOKUMENATA**

Rok za podnošenje dokumenata je od **1. septembra do 16. oktobra 2020. godine.**

Nepotpuna i neblagovremena dokumentacija neće se razmatrati.

Podnijeta konkursna dokumenta se ne vraćaju.

Rang lista prihvaćenih aplikacija se pravi na osnovu kompletnih i adekvatno popunjenih prijavnih formulara.

Dokumenta treba dostaviti poštom na adresu:

Ministarstvo prosvjete

Direktorat za obrazovanje pripadnika manjinskih naroda i drugih manjinskih nacionalnih zajednica

Ul. Vaka Đurovića b. b. 81000 Podgorica

Poštanski faks 110

Tekst konkursa i prijavni formular nalazi se na internet stranici Ministarstva prosvjete ([www.mps.gov.me/ministarstvo/konkursi](http://www.mps.gov.me/ministarstvo/konkursi)).

U jednoj koverti može biti poslata konkursna dokumentacija za više učenika iste škole.

Kontakt telefon: 020 / 410 117, 410 123 i 410 205